Kommunen ble opprettet da formannskapslovene ble innført i 1837. 1. juli 1917 ble Degernes kommune utskilt fra Rakkestad. Den gjenværende delen av Rakkestad kommune hadde da 4395 innbyggere. 1. januar 1964 ble Rakkestad, med 5344 innbyggere, slått sammen med Degernes igjen til nye Rakkestad kommune. Da Varteig kommune sammen med Skjeberg og Tune ble innlemmet i Sarpsborg kommune 1. januar 1992, ble en liten del av Varteig med 12 innbyggere overført til Rakkestad kommune.